section_heading: Eurocup Formula Renault 2.0
paragraph_text: Paralelno sa Sjevernoeuropskom Formulom Renault 2.0, Danac se 2009. natjecao i u Eurocup Formula Renault 2.0 prvenstvu. Sezona se sastojala od 14 utrka, a započela je 18. travnja na stazi Barcelona-Catalunya, gdje Magnussen obje utrke nije završio. Prve bodove osvojio je na Spa-Francorchampsu, dok je na Hungaroringu ostao bez bodova. U obje utrke na četvrtoj rundi na Silverstoneu osvaja bodove, a na drugoj utrci pete runde na Le Mansu, osvaja prvo i jedino postolje. Nakon što je na obje utrke šeste runde na Nürburgringu bio diskvalificiran, Magnussen je posljednje bodove osvojio na posljednjoj sedmoj rundi na Aragón, te sezonu završio na 7. mjestu konačnog poretka vozača s 50 bodova.<ref>Formula Renault 2.0 Eurocup 2009 standings - Driver Database. Pristupljeno 6. ožujka 2021.